ગુજરાતમાં ભૂમાફીયાઓ પર અંકુશ રાખવા માટે પોલીસ તંત્રને સ્પષ્ટ સૂચના અપાયેલી છે કે, જે વિવાદી જમીનના કેસ કોર્ટમાં ચાલતા હોય તેવા કિસ્સામાં પોલીસે કોઇ પણ જાતની ડખલગીરી કરવી નહીં. આમ છતાં રાજકિય ઓથ ધરાવતા બિલ્ડર જમનભાઇ ફળદુએ પોલીસનો દુરુપયોગ કરી જમીન પચાવી પાડવા કાવત્રું રચ્યું હોવા અંગે કાયદેસર પગલાં લેવા માંગણી કરવામાં આવી છે. આજે આ રજૂઆત માટે મહેર સમાજના આગેવાનો અને કાર્યકરો મોટી સંખ્યામાં એસપી તથા કલેકટર કચેરી પર એકઠા થયાં હતાં. આ કિસ્સાએ શહેરના રાજકિય વર્તુળોમાં પણ ભારે ચકચાર જગાવી છે.